работата на двигателя с изключение на самолетите, чието първоначално индивидуално удостоверение за летателна годност е издадено след 31 декември 2004 г. и които имат автоматична система за наблюдение;
 2)
 програма за надеждност на системата за задвижване и на свързаните с нея системи;“.
 6)
 Приложение VI (Част NCC) се изменя, както следва:
 а)
 точка NCC.GEN.101 се заменя със следното:
 „Одобрените организации за обучение, които е необходимо да спазват изискванията от настоящото приложение, трябва също да спазват:
 а)
 ORO.GEN.310, според случая; както и
 б)
 ORO.MLR.105.“;
 б)
 точка NCC.GEN.145 се заменя със следното:
 „NCC.GEN.145 Обработка на записите от полетните записващи устройства: съхраняване, предоставяне, защита и използване
 а)
 След произшествие, сериозен инцидент или събитие, установено от разследващия орган, операторът на въздухоплавателното средство съхранява оригиналните записани данни от полетните записващи устройства в продължение на 60 дни или друг срок, определен от разследващия орган.
 б)
 Операторът извършва оперативни проверки и оценки на записите, за да се гарантира постоянната надеждност на полетните записващи устройства, които се изисква да са налични на борда.
 в)
 Операторът гарантира, че записите на полетните параметри и комуникационните съобщения по линията за предаване на данни, които се изисква да бъдат записвани от полетните записващи устройства, се съхраняват. Независимо от това, за целите на изпитването и техническото обслужване на полетните записващи устройства, до 1 час от най-старите записани данни към момента на изпитването могат да бъдат изтрити.
 г)
 Операторът съхранява и поддържа актуална документация, която съдържа информацията, необходима за превръщане на суровите полетни данни в полетни параметри, изразени в инженерни единици.
 д)
 Операторът предоставя всички съхранени записи от полетното записващо устройство, ако компетентният орган изиска това.
 е)
 Без да се засягат разпоредбите на регламенти (ЕС) No 996/2010 и (ЕС) 2016/679:
 1)
 Освен за целите на осигуряване на надеждност на полетните записващи устройства, звукозаписите от тях не може да се разкриват или използват освен ако са изпълнени всички посочени по-долу условия:
 i)
 установена е процедура, свързана с обработката на такива звукозаписи и тяхната транскрипция;
 ii)
 всички засегнати членове на екипажа и персонала по техническото обслужване са дали предварително своето съгласие;
 iii)
 такива звукозаписи може да се използват единствено с цел поддържане или подобряване на безопасността.
 1a)
 При проверка на звукозаписите от полетното записващо устройство с цел да се гарантира неговата надеждност, операторът защитава неприкосновеността на тези звукозаписи и гарантира, че те не се разкриват или използват за други цели, освен за гарантиране на надеждността на полетното записващо устройство.
 2)
 Полетните параметри или съобщенията по линията за предаване на данни, записани от полетните записващи устройства, не могат да се използват за цели, различни от разследването на произшествие или инцидент, предмет на задължителен доклад, освен ако тези записи отговарят на някое от следните условия:
 i)
 използват се от оператора само за целите на поддържането на летателната годност или техническото обслужване;
 ii)
 анонимизирани са;
 iii)
 разкриват се при прилагане на процедура за сигурност.
 3)
 Освен за целите на осигуряване на надеждността на полетните записващи устройства, изображения от пилотската кабина, записани от тях, не може да се разкриват или използват освен ако са изпълнени всички посочени по-долу условия:
 i)
